钦定古今图书集成/明伦汇编/氏族典/第329卷 > 刘嚣
## 钦定古今图书集成/明伦汇编/氏族典/第329卷 > 刘嚣

按《汉书·楚孝王嚣传》，“嚣甘露二年立为定陶王，三年
徙楚。成帝河平中，封其子勋为广戚侯。明年，嚣薨，子
怀王文嗣。一年薨，无子，绝。明年，成帝复立文弟平陆
侯衍为思王。二十一年薨，子纡嗣。王莽时绝。初，成帝
时，又立纡弟景为定陶王，广戚侯。勋薨，谥曰炀侯。子
显嗣。平帝崩，无子，王莽立显子婴为孺子，奉平帝后。”
莽篡位，以婴为定安公。汉既诛莽，更始时婴在长安，
平陵方望等起兵，将婴至临泾，立为天子。更始遣丞
相李松击破杀婴云。